এক্সেল টেকনোলজি কী একমাত্র প্রতিষ্ঠান যারা হিক ভিশনের প্রযুক্তি পণ্য সরবরাহ করে? এমন প্রশ্নের জবাবে টনিক ডিউ বলেন, ‘হিক ভিশনের পণ্য বাংলাদেশের বাজারে অনেকগুলো চ্যানেল হয়ে আসে। এগুলো প্রত্যেকটি আলাদা চ্যানেল। যেহেতু হিক ভিশনের পণ্য নিয়ে আলোচনা হচ্ছে তাই একটি সু-খবর দিচ্ছি যে, বাংলাদেশের বাজারে হিক ভিশনের পণ্য সরবরাহের জন্য এদেশেই তা তৈরি করা হবে। প্রথম দিকে হয়তো অ্যাসেম্বেলিং করবো এবং পরবর্তীতে সম্পূর্ণ উৎপাদনে যাবো। তিনি আরো বলেন, ‘যেহেতু বাংলাদেশ উন্নয়নশীল দেশ এখানে আমাদের পণ্যের বাজার আরো বৃদ্ধি পাবে। যেকোন উন্নয়নশীল দেশের সরকারই হয় প্রযুক্তি পণ্যের বড় ক্রেতা। বাংলাদেশেও তেমনই একটি দেশ, এদেশের সরকারও আমাদের পণ্যের অনেক বড় ক্রেতা।’ তিনি জানান, মার্কেটিং পলিসি হচ্ছে একটি পণ্য জনপ্রিয় তোলার অন্যতম বাহন। হিক ভিশনের পণ্যগুলোর জন্য মার্কেটিং শক্তিকে আরো বাড়ানোর পরিকল্পনা রয়েছে তাদের।